WICE โบรกมองโมเมนตัมงบ Q3-Q4 ดีต่อเนื่อง-ทั้งปีกำไรโตทะลัก 101%
WICE โบรกมองโมเมนตัมงบ Q3-Q4 ดีต่อเนื่อง-ทั้งปีกำไรโตทะลัก 101% แนะซื้ออัพเป้าใหม่ 16 บ.
WICE โบรกมองโมเมนตัมงบ Q3-Q4 ดีต่อเนื่อง-ทั้งปีกำไรโตทะลัก 101% แนะซื้ออัพเป้าใหม่ 16 บ.
18 ส.ค. 2564

บล.โนมูระ พัฒนสิน ระบุในบทวิเคราะห์วันนี้(18ส.ค.64) ว่า  บริษัท ไวส์ โลจิสติกส์ จำกัด (มหาชน) หรือ WICE  (TP22F 16*) ธุรกิจ Logistics ยังอยู่ในจุดที่ดีต่อเนื่องจากทั้งราคาและปริมาณขนส่ง โดยราคาตามค่าระวาง Air และ Sea ทรงตัวสูง ส่วนปริมาณตามภาพเศรษฐกิจฟื้นตัว ประกอบกับได้งานจากลูกค้าใหม่ต่อเนื่อง
อีกทั้งครึ่งหลังปี 2564 เป็น high season ของธุรกิจ โดยคาดไตรมาส 3/2564 ยังคงเติบโต เทียบช่วงเดียวกันของปีก่อนหน้าต่อเนื่อง โดยประเมินกำไรทั้งปี2564 โตสูง +101%เทียบช่วงเดียวกันของปีก่อนหน้าที่ 403 ลบ. จากรายได้ที่คาดโตสูง +46% และอัตราการทำกำไรที่สูงขึ้น เทียบช่วงเดียวกันของปีก่อน
Valuation: ราคาซื้อขายบน PER21F 21 เท่า และคาดยังมี upside จากโอกาสการขยายธุรกิจผ่านการทำ M&amp;A/JV เพิ่มเติม
Catalyst: ปรับเพิ่มกำไรและ TP22F เป็น 16 บาท มองโมเมนตัมกำไรดีทั้งไตรมาส 3/2564 และไตรมาส 4/2564 ตาม high season + มีปัจจัยหนุนทั้งระยะสั้นและกลางยาว โดยระยะสั้นยังรับประโยชน์จากภาวะตู้คอนเทนเนอร์ขาด และการปิดท่าเรือ รวมถึง บาทอ่อนค่า และระยะกลางยาว ยังเติบโตไปกับวงจรอิเล็กทรอนิกส์ของแนวโน้ม 5G + Smart devices ที่ขยายตัวมากในเอเชีย และแผนนำบ.ลูก (ETL) ขาย IPO ปี 22F ซึ่งให้สิทธิผู้ถือหุ้น WICE ซื้อหุ้น IPO ด้วย